Gran Chaco

Die Gran Chaco, ook kort Chaco genoem, is 'n streek droë woude en doringbos-savanne in Sentraal-Suid-Amerika met 'n oppervlakte van sowat 1 000 000 km².  Dit beslaan die noorde van Argentinië, die weste van Paraguay, die suidooste van Bolivië en 'n klein deel in die suidweste van Brasilië.  Dit word in die ooste begrens deur die Río Paraná en die Río Paraguay, terwyl sy wesgrens in 'n noord-suidelike rigting van Santa Cruz de la Sierra (Bolivië) oor Santiago del Estero na Córdoba (albei Argentinië) strek. Daar is herhaaldelik oor die gebied oorlog gevoer, mees onlangs tussen 1932 en 1935 in die Chaco-oorlog tussen Bolivië en Paraguay.

duimnael|links|Kaart van die Gran Chaco
In die suide gaan die Gran Chaco in die Pampas oor en in die weste grens dit aan die Newelwoud van die Yunga. Oorkant die riviere wat dit in die ooste begrens is daar 'n effens heuwelagtige, gedeeltelik moerasagtige grasveld. Die naam "Chaco" is ontleen uit die inheemse Quechua-taal en afgelei van óf chaku vir "gedrewe jag" óf chaqu vir "boomlose vlakte".

Die klimaat is tropies tot subtropies. Die somers is warm en nat, die winters redelik warm en deels baie droë. In die Chaco is die warmste plek van Suid-Amerika geleë, naby die Argentynse Rivadavia (+48,7 °C). Terwyl die oostelike deel van die Chaco 'n relatief nat klimaat het, is die weste aansienlik droër met gereelde droogtes gedurende die wintermaande.

 Verwysings 

 Eksterne skakels 



Kategorie:Geografie van Argentinië
Kategorie:Geografie van Bolivië
Kategorie:Geografie van Brasilië
Kategorie:Geografie van Paraguay